ประชาชนหลั่งไหลทำบุญใส่บาตร ที่รพ.ศิริราช ครบ 1ปี ในหลวง ร.9 สวรรคต
ประชาชนหลั่งไหลร่วมตักบาตรข้าวสารอาหารแห้งแด่พระสงฆ์ 199 รูป ที่รพ.ศิริราช รำลึกครบ 1 ปี ในหลวง ร.9 เสด็จสวรรคต ขณะที่ คณบดีคณะแพทยศาสตร์ศิริราชพยาบาล นำผู้บริหาร คณะแพทย์พยาบาล บุคลากรศิริราชถวายราชสักการะเบื้องหน้าพระบรมฉายาลักษณ์ ,  เมื่อวันที่ 13 ต.ค.60 ซึ่งเป็นวันครบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร ที่โรงพยาบาลศิริราช ได้จัดกิจกรรมงาน ศิระกรานพระภูบาลนวมินทร์ โดยตั้งแต่เช้าตรู่เวลา 05.30 น. มีพิธีทำบุญตักบาตรอุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช โดยมีพระสงฆ์จาก 10 วัด จำนวน 199 รูป บิณฑบาต ข้าวสารอาหาร จากหอประชุมกองทัพเรือไปยังถนนบวรสถานพิมุข หน้าตึกอำนวยการ รพ.ศิริราช และเข้าสู่ลานพระราชานุเสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก เพื่อสวดพระพุทธมนต์,โดยบริเวณบาทวิถีตลอดเส้นทางถนนอรุณอมรินทร์ฝั่งขาเข้ายาวต่อเนื่องถึงถนนวังหลัง กระทั่งเข้า รพ.ศิริราช เต็มไปด้วยประชาชนในเครื่องแต่งกายดำจำนวนมากร่วมใส่บาตร รวมถึงบุคลากรศิริราช และญาติผู้ป่วยในรพ.ที่พร้อมใจกันใส่บาตร ทั้งนี้อาหารแห้งที่ใส่บาตรส่วนหนึ่งจะส่งไปยังโรงเรียนตำรวจตระเวนชายแดน,จากนั้น นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล นำผู้บริหาร คณะแพทย์พยาบาล บุคลากรศิริราชถวายราชสักการะเบื้องหน้าพระบรมฉายาลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร พร้อมกล่าวถวายความอาลัย ต่อด้วยการยืนสงบนิ่งเป็นเวลา 89 วินาที หลังจากนั้นได้ร่วมวางต้นดาวเรืองรอบพระราชานุสาวรีย์ฯ, ทั้งนี้ กิจกรรมภายในงานตลอดช่วงบ่ายจนถึงค่ำ มีการแสดงปาฐกถา โดย ศ.เกียรติคุณ นพ.เกษม วัฒนชัย ดร.สุเมธ ตันติเวชกุล การแสดงละครชุดพระมหาชนก การบรรเลงดนตรีและขับร้องบทเพลงพระราชนิพนธ์ โดยวงดุริยางค์ราชนาวี ร่วมกับสมาชิกชมรมประสานเสียงศิริราช นักร้องกิตติมศักดิ์ และศิลปินรับเชิญ โดยเฉพาะเวลา 15.52 น. ช่วงเวลาที่พระบาทสมเด็จพระปรมินทรมหาภูมิพอดุลยเดช บรมนาถบพิตร เสด็จสวรรคต เชิญชวนพสกนิกรชาวไทยร่วมเจริญจิตภาวนา,เวลา 19.00 น. พิธีศิระกรานพระภูบาลนวมินทร์ นำโดย ศ.ดร.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล และบุคลากรศิริราชรวมทั้งสิ้น 420 คน น้อมก้มกราบเต็มลานพระราชานุสาวรีย์ฯ และร่วมกันร้องเพลง ความฝันอันสูงสุด ประกอบแสง สี สื่อผสมตระการตาในชุด ศิระกรานพระภูบาลนวมินทร์ แสงแห่งแผ่นดิน ตราบนิจนิรันดร์ เวลา 21.00 น. พิธีสวดพระพุทธมนต์ ถวายเป็นพระราชกุศลฯ พิธีเจริญพระพุทธมนต์และถวายพระพรชัยแด่ สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว  
ประชาชนหลั่งไหลร่วมตักบาตรข้าวสารอาหารแห้งแด่พระสงฆ์ 199 รูป ที่รพ.ศิริราช รำลึกครบ1 ปี ในหลวง ร.9 เสด็จสวรรคต ขณะที่ คณบดีคณะแพทยศาสตร์ศิริราชพยาบาล นำผู้บริหาร คณะแพทย์พยาบาล ถวายราชสักการะฯ
ในหลวงร.9,พระบาทสมเด็จพระปรมินทรมหาภูมิพลอดุลยเดช,รพ.ศิริราช,เสด็จสวรรคต,#ส่งใจสู่ฟ้าอาลัยพ่อ